stanford-oval/wikipedia huggingface dataset:
רויאל ראמבל (2019)
תוצאות > סדר הכניסות וההדחות בקרב הרויאל ראמבל של הנשים

| כניסה מספר | כניסה | מותג | הדחה מספר | הודחה על ידי | זמן | מספר הדחות |
| --- | --- | --- | --- | --- | --- | --- |
| 1 | לייסי אוואנס | עצמאית | 11 | שארלוט פלייר | 29:20 | 2 |
| 2 | נטליה | Raw | 23 | ניה ג'קס | 56:01 | 2 |
| 3 | מנדי רוז | סמאקדאון | 9 | נעמי | 25:50 | 1 |
| 4 | ליב מורגן | Raw | 1 | נטליה | 00:08 | 0 |
| 5 | מיקי ג'יימס | Raw | 2 | טמינה | 11:38 | 0 |
| 6 | אמבר מון | Raw | 24 | אלכסה בליס | 52:23 | 0 |
| 7 | בילי קיי | סמאקדאון | 4 | לייסי אוואנס | 08:38 | 1 |
| 8 | ניקי קרוס | עצמאית | 3 | בילי קיי ופייטון רויס | 09:00 | 0 |
| 9 | פייטון רויס | סמאקדאון | 5 | לייסי אוואנס | 08:38 | 1 |
| 10 | טמינה | Raw | 7 | שארלוט פלייר | 08:22 | 1 |
| 11 | זאיה לי | NXT | 6 | שארלוט פלייר | 04:48 | 0 |
| 12 | שרה לוגאן | סמאקדאון | 8 | נטליה וקיירי סיין | 05:38 | 0 |
| 13 | שארלוט | סמאקדאון | 29 | בקי לינץ' | 50:01 | 5 |
| 14 | קיירי סיין | NXT | 15 | רובי ריוט | 17:00 | 1 |
| 15 | מריה קנליס | 205 לייב | 12 | אלישיה פוקס | 08:12 | 0 |
| 16 | נעמי | סמאקדאון | 10 | מנדי רוז | 01:28 | 1 |
| 17 | קנדיס לאריי | NXT | 14 | רובי ריוט | 09:35 | 0 |
| 18 | אלישיה פוקס | Raw | 13 | רובי ריוט | 06:55 | 1 |
| 19 | קייסי קטנזארו | NXT | 16 | ריאה ריפלי | 10:45 | 0 |
| 20 | זלינה וגה | סמאקדאון | 18 | ריאה ריפלי | 11:42 | 0 |
| 21 | רובי ריוט | Raw | 20 | ביילי | 13:08 | 3 |
| 22 | דנה ברוק | Raw | 17 | ריאה ריפלי | 07:17 | 0 |
| 23 | איאו שיראי | NXT | 22 | ניה ג'קס | 13:21 | 0 |
| 24 | ריאה ריפלי | NXT UK | 21 | ביילי | 07:55 | 3 |
| 25 | סוניה דוויל | סמאקדאון | 19 | אלכסה בליס | 04:26 | 0 |
| 26 | אלכסה בליס | Raw | 25 | ביילי וכרמלה | 12:59 | 2 |
| 27 | ביילי | Raw | 27 | שארלוט פלייר וניה ג'קס | 14:27 | 3 |
| 28 | בקי לינץ' | סמאקדאון | — | זוכה | 13:20 | 2 |
| 29 | ניה ג'קס | Raw | 28 | בקי לינץ' | 11:59 | 3 |
| 30 | כרמלה | סמאקדאון | 26 | שארלוט פלייר | 07:12 | 1 |
↑  רוז הודחה כבר כשהיא הדיחה את נעמי.
↑  במקור לאנה הייתה אמורה להיכנס בתור מספר 28, אך בשל פציעתה במהלך הקרב של רוסב, היא לא הייתה יכולה לקחת חלק בקרב, וכתוצאה מכך לינץ' תפסה את מקומה.
תוצאות > סדר הכניסות וההדחות בקרב הרויאל ראמבל של הגברים

| כניסה מספר | כניסה | מותג | הדחה מספר | הודח על ידי | זמן | מספר הדחות |
| --- | --- | --- | --- | --- | --- | --- |
| 1 | אליאס | Raw | 5 | סת' רולינס | 15:17 | 1 |
| 2 | ג'ף ג'ארט | עצמאי | 1 | אליאס | 01:20 | 0 |
| 3 | שינסקה נקאמורה | סמאקדאון | 8 | מוסטפא עלי | 17:46 | 1 |
| 4 | קורט אנגל | Raw | 2 | שינסקה נקאמורה | 03:15 | 0 |
| 5 | ביג אי | סמאקדאון | 4 | סמואה ג'ו | 06:01 | 0 |
| 6 | ג'וני גרגאנו | NXT | 9 | דין אמברוז | 13:50 | 1 |
| 7 | ג'ינדר מהאל | Raw | 3 | ג'וני גרגאנו | 00:30 | 0 |
| 8 | סמואה ג'ו | סמאקדאון | 14 | מוסטפא עלי | 23:43 | 3 |
| 9 | קורט הוקינס | Raw | 7 | סמואה ג'ו | 04:09 | 1 |
| 10 | סת' רולינס | Raw | — | זוכה | 43:26 | 3 |
| 11 | טייטוס אוניל | Raw | 6 | קורט הוקינס | 00:05 | 0 |
| 12 | קופי קינגסטון | סמאקדאון | 12 | דרו מקינטייר | 08:53 | 0 |
| 13 | מוסטפא עלי | סמאקדאון | 23 | ניה ג'קס | 30:00 | 2 |
| 14 | דין אמברוז | Raw | 13 | אליסטר בלאק | 12:42 | 1 |
| 15 | נו ויי חוסה | Raw | 10 | סמואה ג'ו | 00:02 | 0 |
| 16 | דרו מקינטייר | Raw | 22 | דולף זיגלר | 20:06 | 4 |
| 17 | אקסבייר וודס | סמאקדאון | 11 | דרו מקינטייר | 00:03 | 0 |
| 18 | פיט דאן | NXT UK | 17 | דרו מקינטייר | 11:13 | 0 |
| 19 | אנדרדה | סמאקדאון | 27 | ברון סטרומן | 22:31 | 1 |
| 20 | אפולו קרוז | Raw | 15 | ברון קורבין | 05:47 | 0 |
| 21 | אליסטר בלאק | NXT | 16 | ברון קורבין | 06:09 | 1 |
| 22 | שלטון בנג'מין | סמאקדאון | 20 | ברון סטרומן | 09:21 | 0 |
| 23 | ברון קורבין | Raw | 19 | ברון סטרומן | 07:19 | 2 |
| 24 | ג'ף הארדי | סמאקדאון | 21 | ברון סטרומן ודרו מקינטייר | 07:55 | 0 |
| 25 | ריי מיסטריו | סמאקדאון | 25 | רנדי אורטון | 12:30 | 1 |
| 26 | בובי לאשלי | Raw | 18 | סת' רולינס | 00:13 | 0 |
| 27 | ברון סטרומן | Raw | 29 | סת' רולינס | 14:37 | 5 |
| 28 | דולף זיגלר | Raw | 28 | ברון סטרומן | 11:34 | 1 |
| 29 | רנדי אורטון | סמאקדאון | 26 | אנדרדה | 06:00 | 1 |
| 30 | ניה ג'קס | Raw | 24 | ריי מיסטריו | 03:11 | 1 |
↑  ניה ג'קס תקפה את R-טרות' שהיה אמור להיכנס בתור מספר 30, וכתוצאה מכך תפסה את מקומו ונכנסה לקרב במקומו.
הערות שוליים

↑  קרב הרויאל ראמבל של הגברים לשנת 2019
↑  קרב הרויאל ראמבל של הנשים לשנת 2019
↑  לסנר יגן על האליפות האוניברסלית נגד באלור
↑  בריאן יגן על אליפות ה-WWE נגד AJ סטיילס
↑  אסקה תגן על אליפות הנשים של סמאקדאון נגד לינץ'
↑  ראוזי תגן על אליפות הנשים של Raw נגד בנקס
↑  הבר יגנו על חגורות אליפות הזוגות של סמאקדאון נגד המיז ושיין מקמהן
↑  מרפי יגן על אליפות ה-WWE במשקל קל בקרב מרובע
↑  רוסב יגן על אליפות ארצות הברית נגד נקאמורה
↑  רוד וגייבל ניצחו את דוסון ורזאר (קרב במופע המקדים)
↑  שינסקה נקאמורה ניצח את רוסב והפך לאלוף ארצות הברית החדש (קרב במופע המקדים)
↑  מרפי ניצח בקרב המרובע ושמר על אליפות ה-WWE במשקל קל (קרב במופע המקדים)
↑  אסקה ניצחה את לינץ' ושמרה על אליפות הנשים של סמאקדאון
↑  מקמהן והמיז ניצחו את הבר והפכו לאלופי הזוגות החדשים של סמאקדאון
↑  ראוזי ניצחה את בנקס ושמרה על תואר אליפות הנשים של Raw
↑  בקי לינץ' זכתה ברויאל ראמבל של הנשים
↑  בריאן ניצח את סטיילס ושמר על התואר
↑  לסנר ניצח את באלור ושמר על האליפות האוניברסלית
↑  סת' רולינס זכה ברויאל ראמבל של הגברים
שירות הבריאות לאינדיאנים

| --- | --- |


 מידע כללי
 מדינה:  ארצות הברית 
 תחום שיפוט:  ארצות הברית ארצות הברית
 סוכנות אם:  מחלקת הבריאות ושירותי האנוש של ארצות הברית 
 תאריך הקמה:  1955 
 סוכנות קודמת:  הלשכה לענייני אינדיאנים
 תקציב:  5.9 מיליארד דולרים
 אתר האינטרנט של שירותי הבריאות לאינדיאנים
 
שירות הבריאות לאינדיאנים (באנגלית: Indian Health Service) הוא גוף במחלקת הבריאות ושירותי האנוש של ארצות הברית, האמון על מתן שירותי בריאות רפואיים וציבורים לאינדיאנים בארצות הברית ולעמים ילידיים באלסקה המוכרים על ידי הרשויות. הגוף הוא ספק שירותי הבריאות הפדרלי העיקרי של אינדיאנים המתגוררים בארצות הברית.
הגוף מספק שירותי בריאות בכ-36 ממדינות ארצות הברית ולכ-2.2 מיליון מתוך 3 מיליון אינדיאנים וילידי אלסקה. נכון לאפריל 2017, שירות הבריאות לאינדיאנים מפעיל כ-26 בתי חולים, כ-59 מרכזי בריאות וכ-32 תחנות בריאות. כמה שבטים אף מעורבים באופן פעיל ביישום המיזמים של שירות הבריאות לאינדיאנים. על אף הפעילות רחבת ההיקף של שירות הבריאות לאינדיאנים, שבטים רבים מפעילים מערכות בריאות עצמיות ללא תלות ברשויות הפדרליות.
אנשי שירות הבריאות לאינדיאנים הם בדרך כלל רופאים, עוזרי רופאים, אחיות, רוקחים ודיאטנים. כמו כן, שירות הבריאות לאינדיאנים מגייס גם מתחמים אינדיאנים וגם כאלו שאינם בהכרח אמריקאים והם מקבלים שכר על פי הסטנדרטים בענף ועל פי רמת הניסיון והכשרה האקדמית שהם עברו במהלך השנים.
מערך

מתן שירותי הבריאות לחברי השבטים האינדיאנים המוכרים פדרלית על ידי הרשויות הפדרליות האמריקאיות, צמחו בעיקר מתוך מערכת היחסים של הממשלה הפדרלית לבין השבטים האינדיאנים, שהחלה כבר בצווי בתי משפט אמריקאים, והמשיכו בחוזים רבים ועד חקיקות בנושאי האינדיאנים.
בהתחלה, בטרם הקמת הגוף הייעודי לשירותי בריאות אינדיאנים מתן השירותים לאינדיאנים ולילידי אלסקה ניתן דרך מחלקת המלחמה האמריקאית מראשית המאה ה-19, לאחר מכן הלשכה לענייני אינדיאנים החלה להתעסק בנושא, אך גם הפעם הועברה האחריות על בריאות השבטים למחלקת הבריאות ושירותי האנוש ובסופו של דבר ב-1955 הוקם שירות הבריאות לאינדיאנים כמחלקה בתוך הלשכה לענייני אינדיאנים.
שיגעון גדלות

אנשים הסובלים משיגעון גדלות מייחסים לעצמם, באופן מוטעה, מעמד גבוה ויוצא דופן.
שיגעון גדלות או מגלומניה (מיוונית: Μεγαλομανία) נקרא גם "תסמונת נפוליאון" הוא תסמין (סימפטום) או התנהגות אבנורמלית המאופיינת במחשבות שווא על עליונות וכוח רב שיש לאדם. במצב זה האדם מייחס לעצמו תכונות אלוהיות ומנהיגותיות, אומניפוטנטיות או גאונות בתחום כלשהו (למשל כוח צבאי, פוליטי, כלכלי – עושר מופלג, כישורים קוגניטיביים, אמנותיים או מיסטיים), אשר אינן קיימות בו.
שיגעון גדלות יכול להתבטא בהתנהגויות מסוגים שונים ודרגות חומרה שונות, החל באדם שתלטן יתר על המידה, המאמין כי הוא מעצב את סביבתו ואת אישיות הסובבים אותו לפי רצונו, ועד למקרים קיצוניים של הזיות ומחשבות שווא, שבעקבותיהן האדם עשוי ללקות בפרצי אלימות פיזית או מילולית.
בשפה היומיומית, כאשר שיגעון הגדלות לא מאובחן בבירור כמחשבת שווא על פי הקריטריונים של המדריך האבחוני DSM, משתמשים במושג זה לתיאור תכונות אופי של אנשים המבטאים התנהגות של עליונות. לרוב מאפיינת המגלומניה בצורתה זו אנשים בעלי נטיות וקווי אישיות נרקיסיסטים או פרנואידים, או בעלי מזג ציקלותימי (תנודות מצב רוח) בתקופות של רוממות רוח עם מרץ יתר. במקרים אלה מחשבות הגדלות עשויות להיות בעלות עוצמה ושכנוע עצמי רב, אך אינן הופכות למחשבות שווא ממש. לעיתים מחשבות מגלומניות עשויות להופיע גם בקרב אנשים בעלי כישורים יוצאי דופן אמיתיים, המרגישים שעצם היותם גאוניים או מיומנים מאוד בתחום מסוים, גורם להיותם בעלי כוחות ויכולות יוצאי דופן גם בתחומים אחרים.
כהתנהגות אבנורמלית, שגעון הגדלות נקרא מחשבות שווא של גדלות או גרנדיוזיות (מצרפתית: délire de grandeur). הוא מופיע בעיקר בקרב אנשים הלוקים בפסיכוזות מסוגים שונים, ומלווה לעיתים בהזיות שמיעתיות (כגון "אלוהים אמר לי שאני השליח שלו"). שיגעון הגדלות נפוץ, בין השאר, בסכיזופרניה (בעיקר בסכיזופרניה פרנואידית), בהפרעה דלוזיונלית או פרנויה, במאניה ובמצבים מאניים של הפרעה דו-קוטבית (מאניה-דפרסיה) או של הפרעה סכיזו-אפקטיבית, ובמצבים פסיכוטיים "אורגניים" על רקע מחלה גופנית או מוחית גסה (מצב בלבולי ופסיכוזה אורגנית).
ראו גם

אפקט דאנינג-קרוגר
תסמונת ירושלים
היבריס
תסביך אלוהים
בריאות הנפש של ישו
הטיה לטובת העצמי
נרקיסיזם
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
שדי חמד (ספר)

| --- | --- |

 מידע כללי
 מאת:  חיים חזקיהו מדיני
 שפת המקור:  עברית 
 נושא:  הלכה 
 הוצאה
 תאריך הוצאה:  תרנ"א - תרע"ב
 מהדורות נוספות
 מספר כרכים:  10
 קישורים חיצוניים
 ויקיטקסט:  שדי חמד
 הספרייה הלאומית:  990020027570205171
 
שדי חמד (לעיתים 'שדה חמד') הוא שמה של סדרת ספרים שנכתבה על ידי הרב חיים חזקיהו מדיני מגדולי האחרונים, שהתפרסם בזכות סדרת ספרים אלו, ומכונה לעיתים על שמם.
הספר הוא מעין אנציקלופדיה המרכזת תשובות להלכות יומיומיות ומשלבת בעיות אקטואליות שעמדו על הפרק. הספר מרכז את תשובותיהם של חכמי אשכנז וחכמי ספרד לפי סדר אלפביתי, מה שלא היה קיים קודם לכן. הספר יצא במהדורות שונות. ערכי הספר מתפרסים על פני כרכים שונים, חלק מהערכים מופיעים בסיווג 'כללים' וחלק אחר תחת 'אספת דינים', ועוד, כך שלעיתים על מנת למצוא ערך יש צורך לחפשו בחלקים השונים.
שם הספר

שם הספר עורר פולמוס מאחר שהוא כולל את המילה "שדי" המשמשת לאחד משמות האלוהים שאסור למחקם על פי ההלכה.
הרב מדיני הוציא קונטרס מיוחד בשם "באר בשדי", בו הוא מוכיח באריכות כי כאשר המילה נכתבת שלא בכוונה לתאר את האלוהים אין בדבר חשש. עם זאת רבים עדיין נמנעים מלכתוב "שדי חמד" ובוחרים בחלופה "שדה חמד".
בהקדמתו כותב הרב מדיני כי ספרו זה נכתב לשם שמים, ולהשאיר לו שם ושארית בארץ מאחר שבניו מתו בעודו בחייו.
הדפסת הספר

הספר הוא מהפופולריים ביותר בספרות התורנית ולמרות היותו גדול ממדים, נדפס בכמה וכמה מהדורות.
ה"שדי חמד" הודפס לראשונה בוורשה בין השנים ה'תרנ"א-התרע"ב ובו פסקים וחידושים וכללים מסודרים בערכים על פי סדר הא"ב, בשמונה-עשר כרכים, שלושה עשר חלקים בחייו וחמישה לאחר פטירתו.
את הבעלות על השדי חמד מכר לרב יוסף צבי לעוו. לאחר מכן נמכרו הזכויות לרבי יוסף יצחק שניאורסון מליובאוויטש וחתנו רבי מנחם מענדל שניאורסון הרבי מליובאוויטש שאף ערך את הספרים מחדש והוציאם לאור בהוצאת הספרים שלו הוצאת קה"ת.
תוכן הספר

כאמור הספר עוסק במגוון נושאים הלכתיים ומאגד בתוכו את הדעות השונות באותו הנושא, כאשר הנושאים מסודרים על פי סדר הא"ב. את הדעות השונות ליקט הרב מדיני מפי הספרים הרבים שהיו בספרייתו שמנתה כ-10,000 ספרים, שנתרמו לאחר פטירתו של הרב לבית החולים "משגב לדך".
דוגמה לעמוד הראשון של הערכים הראשונים בכרך הראשון:
א. ארץ ישראל דאסור לצאת ממנה לחו"ל
ב. ארץ ישראל דאסור לצאת מא"י לחו"ל כי אם ללמוד תורה ולישא אשה
ג. ...אם האב מותר לצאת לחו"ל ליקח אשה לבנו
תוכן הספר > פקועות השדה

כהשלמה לספרים הדפיס בירושלים (ה'תר"ס 1900) ספר בשם 'פקועות השדה'.
הערות שוליים

↑  נדפס בשדי חמד חלק ו'.
↑  כפי שניתן לראות בחיפוש קל באוצר החכמה ובתוכנות חיפוש דומות
↑  סקירה לתולדות הדפסת הספרים והבעלות עליהם בפורום ספרים וסופרים באתר הייד פארק.
↑  נתנאל כ"ץ, חברון: משחזרים את בית מדרשו של ה"שדי חמד", באתר ערוץ 7, 17 בנובמבר 2011.
↑  שדי חמד עמוד ערכים ראשון (אתר כתבים עבריים)
שלט רחוב שדי חמד בירושלים. למעלה:"שדי חמד", למטה "שדה חמד".
שיעור נטישה

שיעור הנטישה או שיעור היציאה מעמוד כניסה (באנגלית: Bounce Rate) הוא מונח מעולם השיווק באינטרנט, המשמש לניתוח תנועת גולשים.
הגדרה וחישוב

שיעור נטישה הוא יחס המרה המודד את אחוז האנשים שמגיעים לאתר אינטרנט ועוזבים אותו מבלי לבקר בדף אחר באותו אתר. אותם גולשים נכנסו לעמוד מסוים באתר (דף נחיתה) ולאחר מכן במקום להיכנס לעמודים נוספים באתר, עזבו את האתר. שיעור הנטישה מחושב על ידי ספירת מספר הביקורים בעמוד יחיד לחלק לסך הכל הביקורים באתר, ומיוצג כאחוז מסוים מסך כל הביקורים באתר.
שיעור הנטישה הוא מדד ל"דביקות". החשיבה מאחורי המושג היא שאתר אינטרנט יעיל העונה על צורך מסוים או מעניק תועלות לגולשים המגיעים אליו, יגרום למבקרים בו להגיע גם לדפים נוספים באותו אתר ולהמשיך לגלוש בו. גלישה באתר כזה מעודדת את המבקרים בו להישאר באתר.
שיעור זה אמור לספק מידע כמו: האם האתר מושך אליו את קהל הגולשים הנכון' האם הוא עומד בציפיות הגולשים שהגיעו אליו ועוד.
שיעור נטישה (%) = גולשים שמגיעים לעמוד יחיד (#) ÷ סך הביקורים (#) באתר.
מטרת המדד

מטרת חישוב שיעור הנטישה היא לספק מידע האם לאתר מגיע הקהל הנכון. ניתן להשתמש בשיעורי נטישה כדי לקבוע את היעילות או את הביצועים של דף הנחיתה ליצירת עניין בגולשים המגיעים אליו. המשמעות של עמוד נחיתה עם שיעור נטישה נמוך היא שעמוד זה גורם למבקרים בו לצפות גם בדפים נוספים באתר ולהמשיך לגלוש בו.
שיעורי נטישה גבוהים בדרך כלל מצביעים על כך שהאתר לא עושה עבודה טובה מספיק ולא מצליח לגרום לגולשים שכבר הגיעו אליו להישאר ולהמשיך לגלוש בו. המשמעות היא שאותם גולשים שהגיעו לאתר צופים בדפים בודדים בלבד מבלי להסתכל על עמודים נוספים באותו אתר ומבלי לבצע פעולה כלשהי באתר במהלך פרק זמן מוגדר.
הפרשנות של מדד שיעור הנטישה אמורה להיות רלוונטית למטרות העסקיות ולהגדרות ההמרה של אתר, מכיוון ששיעור נטישה גבוה אינו תמיד סימן לביצועים גרועים. יש מקרים בהם שיעורי הנטישה לא משמעותיים לקביעת הצלחת ההמרות של האתר. למשל, באתרים בהם ניתן להשיג מטרה כלשהי מבלי צורך לבקר בדפים נוספים מעבר לאותו דף (אתרים המשתפים ידע ספציפי בנושא כלשהו כמו ערך מילוני, מתכון ועוד). לעומת זאת, ניתן לפרש את שיעור הנטישה של אתר מסוג מסחר אלקטרוני בקורלציה עם יחס המרת הרכישה, בתנאי ששיעורי הנטישה מחושבים לפי המקרים בהם נמדדים ביקורים באתר במהלכם לא בוצעה אף רכישה. בדרך כלל, שיעור הנטישה באתרי מסחר אלקטרוני הוא בטווח שבין 20% ל 45% , כאשר באתרים המובילים בתחום שיעור הנטישה הוא בערך 36%  .
חישוב שיעור נטישה

נטישה מתרחשת כאשר מבקר באתר מגיע לעמוד אחד בלבד, כלומר הוא עוזב את האתר מבלי לבקר בדפים אחרים בפרק זמן שהוגדר מראש. אין תקן מינימום או זמן מקסימלי בתעשייה שבמהלכו על המבקר לעזוב את האתר כדי שהפעולה תהיה מוגדרת כנטישה.
R_{b}={\frac {T_{v}}{T_{e}}}
R b = שיעור נטישה
T v = מספר המבקרים הכולל שצפו בעמוד אחד בלבד
T e = סה"כ כניסות לדף
נטישה של מבקר יכולה להתבצע על ידי:
לחיצה על קישור לדף באתר אחר (חיצוני)
סגירת חלון או לשונית פתוחים
הקלדת כתובת URL חדשה
לחיצה על כפתור "חזרה" כדי לצאת מהאתר
סיום זמן שהוגדר ללא פעולה כלשהי
ישנם שני יוצאים מהכלל:
אתר אינטרנט המכיל עמוד יחיד
כאשר למוצר יש ערך לא מקוון גבוה, מה שגורם לשיכנוע גולשים להגיע לדף אינטרנט אחד בלבד בו הם יקבלו את המידע שהם צריכים, ומיד לאחר מכן יעזבו את האתר.
משך הזמן הנהוג לשהייה ללא פעולה כלשהי באתר הוא בדרך כלל 30 דקות. נטישה נרשמת במקרים בהם מבקר נמצא בדף, אינו עובר לעמוד אחר ומשאיר את הדפדפן שלו במצב פעיל יותר מחצי שעה. אם המבקר ימשיך לגלוש באותו אתר בעמודים אחרים לאחר פרק זמן זה, מדובר בעצם בפעולה חדשה.
שיעור הנטישה לעמוד ספציפי הוא מספר המבקרים שנכנסים לאתר בעמוד מסוים ועוזבים בתוך פרק הזמן הקצוב שנקבע מבלי לצפות בעמוד אחר, חלקי המספר הכולל של מבקרים שנכנסו לאתר באותו עמוד. לעומת זאת, שיעור הנטישה הכולל לאתר אינטרנט הוא מספר הגולשים באתר המבקרים רק בדף בודד של האתר בכל מפגש, חלקי המספר הכולל של ביקורים באתר.
משמעות המדד

בעוד ששיעור נטישה יכול להוות מדד שימושי לאתרים עם המרות מוגדרות היטב הדורשות מספר צפיות בדפים, עבור אתרים שבהם סביר שמבקרים ימצאו את מבוקשם בדף הכניסה, שיעור נטישה הוא מדד פחות משמעותי. סוג זה של התנהגות נפוץ בפורטלים באינטרנט ובאתרי תוכן עם הפניות. לדוגמה, מבקר המחפש הגדרה של מילה מסוימת עשוי להיכנס לאתר מילוני ישירות לדף ההגדרה של אותה מילה. באופן דומה, מבקר שרוצה לקרוא על סיפור חדשותי ספציפי עשוי להיכנס לאתר חדשות ישירות למאמר הנוגע לאותו סיפור חדשותי. באתרים כאלו למשל שיעורי הנטישה יכולים להגיע אף למעל 80% (ובכך להגדיל את הממוצע באתר), אולם הם עדיין עשויים להיחשב מוצלחים.
ראו גם

שיווק דיגיטלי
דף נחיתה
ניתוח תנועת גולשים
יחס המרה
הערות שוליים

1 2  Bounce Rate/ Abandonment Rate – שיעור יציאה מדף כניסה / שיעור נטישה | Carmelon Digital Marketing
↑  "Bounce Rate Benchmarks: What's a Good Bounce Rate, Anyway?". CXL (באנגלית אמריקאית). נבדק ב-2019-03-26.
↑  "ebay.com Traffic Statistics". SimilarWeb (באנגלית). נבדק ב-2019-03-26.
↑  Robert Cooley
Bamshad Mobasher and Jaideep Srivastava, [http://dmr.cs.umn.edu/Papers/P1999_14.pdf Data Preparation for Mining World Wide Web
Browsing Patterns], http://dmr.cs.umn.edu/
רשימת הרגימנטים בצבא הבריטי

| --- | --- |

 
 זרועות
  חיל האוויר המלכותי
  הצבא הבריטי
  הצי המלכותי
  חיל הנחתים המלכותי
 עיטורים ומבנה פיקודי
 מבנה הצבא, חיל האוויר המלכותי והצי המלכותי
 מדי הכוחות המזוינים של בריטניה
 דרגות הכוחות המזוינים הבריטיים
 מדליות ועיטורים בכוחות המזוינים הבריטיים
 היסטוריה צבאית
 היסטוריה צבאית של בריטניה
 היסטוריה של בריטניה
רשימה זו מכילה את הרגימנטים הקיימים כיום בצבא הבריטי, כמו גם הרגימנטים ההיסטוריים שפורקו או אוחדו לכדי הרגימנטים כיום. (אנ') (אנ') (אנ')
הרגימנטים הרגליים הוקמו ברובם במהלך המאה ה-17 והמאה ה-16, כאשר תחילה נקראו על שם מפקדם או על שם מי שהקים אותם. בשנת 1751 קיבלו הרגימנטים מספרים לפי סדר בכירותם בצבא (תאריך כניסתם ל-'צבא המלך') ובמהלך המאה ה-19 הרגימנטים קיבלו גם שיוך אזורי בבריטניה (מה שהיה גם נכון לרגימנטים שהוקמו ברחבי האימפריה וקיבלו שיוך אזורי היכן שהוקמו), שיוך זה ביסס את אזור הגיוס והקהילות המזוהות עם הרגימנט מה שאפיין לעיתים את סמל הרגימנט והמסורות השונות שלו.
רגימנטים כיום > חיל שריון (פרשים)

משמר החיים
רגימנט הכחולים והמלכותיים
משמר הדרגונים הראשון של המלכה
משמר הדרגונים הסקוטי המלכותי
משמר הדרגונים המלכותי
רגימנט ההוסרים המלכותי של המלכה
רגימנט נושאי הרומח המלכותי
רגימנט ההוסרים המלכותי של המלך
רגימנט הדרגונים הקלים
רגימנט הטנקים המלכותי
רגימנטים כיום > חיל רגלים

דיוויזיית המשמר:
משמר הגרנדירים
משמר קולדסטרים
המשמר הסקוטי
המשמר האירי
המשמר הוולשי
רגימנט לונדון
רגימנטים רגליים ורובאים:
הרגימנט המלכותי של סקוטלנד
הרגימנט המלכותי של נסיכת ויילס
רגימנט דוכס לנקסטר
רגימנט הפוסיליירים המלכותי
הרגימנט האנגליאני המלכותי
רגימנט יורקשייר המלכותי
הרגימנט המרסיאני
הרגימנט הוולשי המלכותי
הרגימנט האירי המלכותי
הרגימנט המוצנח
רגימנט רובאי גורקה המלכותי
רגימנט הרובאים
רגימנטים כיום > רגימנטים לוחמים אחרים

שירות האוויר המיוחד
קורפוס האוויר של הצבא
רגימנט הסיור המיוחד
רגימנטים כיום > טריטוריות מעבר לים

רגימנט ברמודה המלכותי
רגימנט גיברלטר המלכותי
כוח ההגנה מונטסראט המלכותי
רגימנט איי קיימן
רגימנט איי טרקס וקייקוס
כוח ההגנה אייפוקלנד
רגימנטים היסטוריים > פרשים

רשימת רגימנטי הפרשים המובאת כאן כוללת יחידות כפי שהיו בשנת 1881 עם סידור הצבא הבריטי מחדש. לאורך ההיסטוריה הוקמו ופורקו עוד מספר רגימנטים כך לדוגמה הוקמו מספר רב של רגימנטים כחלק מצבא הודו הבריטית אשר פורקו או אוחדו לתוך הצבא הבריטי בשנת 1858.
| שם | שנות קיום | הרגימנט היורש כיום |  | שם | שנות קיום | הרגימנט היורש כיום |
| --- | --- | --- | --- | --- | --- | --- |

פרשים כבדים
| משמר הדרגונים ה-1 של המלך | 1685 - 1959 | משמר הדרגונים הראשון של המלכה |  | משמר הדרגונים ה-5 (של הנסיכה שרלוט מוויילס) | 1685 - 1922 | משמר הדרגונים המלכותי |
| משמר הדרגונים ה-2 (הבייז של המלכה) | 1685 - 1959 | משמר הדרגונים הראשון של המלכה |  | משמר הדרגונים ה-6 (קרבינרים) | 1685 - 1922 | משמר הדרגונים הסקוטי המלכותי |
| משמר הדרגונים ה-3 (של נסיך ויילס) | 1685 - 1922 | משמר הדרגונים הסקוטי המלכותי |  | משמר הדרגונים ה-7 (המלכותי של הנסיכה) | 1688 - 1922 | משמר הדרגונים המלכותי |
| משמר הדרגונים ה-4 האירי המלכותי | 1685 - 1922 | משמר הדרגונים המלכותי |  |  |  |  |

פרשים קלים
| רגימנט הדרגונים ה-1 המלכותי | 1661 - 1969 | רגימנט הכחולים והמלכותיים |  | רגימנט נושאי הרומח ה-12 המלכותי (של נסיך ויילס) | 1715 - 1960 | רגימנט נושאי הרומח המלכותי |
| רגימנט הסקוטים אפורים המלכותי | 1678 - 1972 | משמר הדרגונים הסקוטי המלכותי |  | רגימנט ההוסרים ה-13 | 1715 - 1922 | רגימנט הדרגונים הקלים |
| רגימנט ההוסריה ה-3 (של המלך) | 1685 - 1958 | רגימנט ההוסרים המלכותי של המלכה |  | רגימנט ההוסרים ה-14 של המלך | 1715 - 1922 | רגימנט ההוסרים המלכותי של המלך |
| רגימנט ההוסרים ה-4 של המלכה | 1685 - 1958 | רגימנט ההוסרים המלכותי של המלכה |  | רגימנט ההוסרים ה-15 של המלך | 1759 - 1922 | רגימנט הדרגונים הקלים |
| רגימנט נושאי הרומח ה-5 האירי המלכותי | 1689 - 1922 | רגימנט נושאי הרומח המלכותי |  | רגימנט נושאי הרומח ה-16 של המלכה | 1759 - 1922 | רגימנט נושאי הרומח המלכותי |
| רגימנט האינסקילינג (הדרגונים ה-6) | 1689 - 1922 | משמר הדרגונים המלכותי |  | רגימנט נושאי הרומח ה-17 | 1759 - 1922 | רגימנט נושאי הרומח המלכותי |
| רגימנט ההוסרים ה-7 של המלכה | 1690 - 1958 | רגימנט ההוסרים המלכותי של המלכה |  | רגימנט ההוסרים ה-18 המלכותי | 1759 - 1922 | רגימנט הדרגונים הקלים |
| רגימנט ההוסרים האירי ה-8 המלכותי של המלך | 1693 - 1958 | רגימנט ההוסרים המלכותי של המלכה |  | רגימנט ההוסרים ה-19 המלכותי (של המלכה אלכסנדרה) | 1857 - 1922 | רגימנט הדרגונים הקלים |
| רגימנט נושאי הרומח ה-9 של המלכה | 1715 - 1960 | רגימנט נושאי הרומח המלכותי |  | רגימנט ההוסרים ה-20 | 1862 - 1922 | רגימנט ההוסרים המלכותי של המלך |
| רגימנט ההוסרים ה-10 המלכותי | 1715 - 1969 | רגימנט ההוסרים המלכותי של המלך |  | רגימנט נושאי הרומח ה-21 (של קיסרית הודו) | 1858 - 1922 | רגימנט נושאי הרומח המלכותי |
| רגימנט ההוסרים ה-11 (של הנסיך אלברט) | 1715 - 1969 | רגימנט ההוסרים המלכותי של המלך |  | רגימנט נושאי הרומח המלכותי ה-9/ה-12 | 1960 - 2015 | רגימנט נושאי הרומח המלכותי |
| רגימנט נושאי הרומח המלכותי של המלכה | 1993 - 2015 | רגימנט נושאי הרומח המלכותי |  |  |  |  |
לקריאה נוספת

Barthorp, Micheal, The British Army on Campaign 1816-1912 (4 Parts), London: Osprey Publishing, 1987.
Chappell, Mike, The British Army in World War I (3 Parts), Oxford: Osprey Publishing, 2005.
הערות שוליים

↑  שם הרגימנט המוצג כאן הוא השם בגלגולו האחרון, כך לדוגמה רגימנטים שפורקו עד לשנת 1881 מכילים מספר בשמם, בעוד שכאלו שהתקיימו גם לאחר מכן מכילים שם בלבד. מבחינה היסטורית לפני שנת 1881 לכל הרגימנטים היה שיוך מספרי שהיווה גם את מקום הרגימנט בסדר הבכירות בצבא.
↑  שנת ההקמה של הרגימנט מייצגת את הגלגול הראשון של הרגימנט, במקרים רבים פורק הרגימנט והוקם מחדש כשהוא מאמץ את המספר הקודם.
| יחידות צבאיות |
| --- | --- | --- |
| העת העתיקה | פלנקס • דקוריה • טורמה • מאניפולוס • קנטוריה • קוהורטה • לגיון • מורה |  |
| העת החדשה | חוליה • כיתה • צוות • מחלקה • פלוגה • גדוד • רגימנט • חטיבה (בריגדה) • אוגדה (דיוויזיה) • גיס (קורפוס) • ארמייה • קבוצת ארמיות • זירה • מטה כללי |  |
| יחידות בחיל הים וחיל האוויר | פלגה • שייטת • מספן • טייסת • כנף • בח"א • להק |  |
| יחידות בצה"ל | חטיבה מרחבית • אוגדה מרחבית • פיקוד מרחבי • המטה הכללי של צה"ל |  |
רפלקסולוגיה

רפלקסולוגיה
רפלקסולוגיה היא שיטת אבחון וטיפול ברפואה האלטרנטיבית. שיטה זו מתבססת על הנחה פסאדו-מדעית, לפיה נקודות ואזורים בכף הרגל מייצגים ״מפה״ של כל איברי ומערכות הגוף. באמצעות התבוננות ומגע בכף הרגל, ניתן לאבחן ולטפל בליקויים במערכות הגוף השונות.
אין כיום ראיות מדעיות מבוססות לכך שרפלקסולוגיה יעילה לאף מצב רפואי.
היסטוריה

בפיתוחה של השיטה המקובלת בימינו החל ויליאם פיצג'רלד, רופא אף אוזן גרון, בשנת 1913, והיא שוכללה בשנות השלושים והארבעים של המאה העשרים על–ידי יוניס אינגהם, שאף המציאה את המונח "רפלקסולוגיה" בשנות החמישים. טיפול דרך כפות הרגליים ניתן כבר בעת העתיקה במצרים העתיקה בסין ובהודו. המילה "רפלקסולוגיה" גזורה מהמילה האנגלית Reflection[דרוש מקור] שמשמעותה "השתקפות" מחד, ומאידך מן המילה "רפלקס" (רעדה) התומכת בכוונה כי על ידי לחיצות באזורים מסוימים ישנה "תגובת שרשרת" של השרירים הגורמת להפרשת אדרנלין לזרם הדם, ומבחינה אנרגטית לשחרור של מרידיאנים.
לטענת העוסקים ברפלקסולוגיה, בעזרת השיטה ניתן לאתר דפוסים שקיימים אצל האדם ברבדיו השונים כגון בגוף, בנפש ובחשיבה. על ידי לחיצות, חימום והנעה של אזורים מסוימים בכף הרגל, ניתן לטפל במצבים בהם ה"אנרגיה" "חסומה" ואינה זורמת כראוי, וכך לרפא מחלות מסוימות. "חסימות אנרגיה" אלו נקראות "קריסטלים", ולטענת העוסקים ברפלקסולוגיה, לעיתים הן מורגשות כמעין גבשושיות בכפות הרגליים.